El festival #MésQueMurs encara la recta final de la seua quarta setmana
24 de maig 2018

![Imagen 1](/media/cnrj3frz/30_c_img_5378.jpg)![Imagen 2](/media/w3zhrzbi/30_c_img_5389.jpg)

La tercera edició del festival d'art urbà #MésQueMurs de Sagunt encara el final de la seua quarta setmana d'activitats amb èxit. Durant estos dies s'estan completant dos murals, el del Mercat Municipal de Sagunt, a càrrec d'Elías Taño, i el mural del carrer Horts, realitzat per Emilio Cerezo. 

  

![](/media/wkil1jif/30_c_img_5379.jpg)  

  

  

  

  

  

  

  

  

  

  

  

  

  

  

Elías Taño és un dissenyador gràfic i il·lustrador, resident a València, que es caracteritza per tindre un llenguatge i un univers propi, molt compromès amb el seu món i implicat en iniciatives i col·lectius d'art i reivindicació. Per altra banda, Emilio Cerezo, establit a Barcelona, compta amb unes pinzellades carregades de força i un domini de les tècniques de les obres pictòriques; en este cas, el mural de Cerezo suposa una reivindicació del patrimoni històric de Sagunt i la seua posada en valor en l'àmbit turístic.

  

Durant el pròxim cap de setmana s'iniciaran dos murals més, un al carrer Mur de Santa Anna, a Ciutat Vella, a càrrec dels alumnes del batxillerat artístic de l'IES Clot del Moro, institut que ha organitzat un concurs per a triar el millor esbós i realitzar un obra grupal. Este mural tindrà lloc en col·laboració amb l'associació ‘Sagunt Reviu’ i la iniciativa ‘[Raconets​](/es-va/Actualidad/Pagines/raconets.aspx)’, que han organitzat uns concerts que tindran lloc mentre es desenvolupa el mural.

  

D'altra banda, el següent mural estarà elaborat a càrrec de l'alumnat de l'assignatura ‘Pintura i Entorn’ de la Facultat de Belles Arts de la UPV, que ha realitzat un concurs entre l'alumnat en el qual han participat una dotzena de joves artistes valencians.

​![](/media/af4mhisg/30_c_img_5375.jpg)

*   [](http://www.facebook.com/sharer.php?u=https://aytosagunto.es/va/actualitat/el-festival-mesquemurs-encara-la-recta-final-de-la-seua-quarta-setmana/ "Facebook")
*   [](http://twitter.com/share?url=https://aytosagunto.es/va/actualitat/el-festival-mesquemurs-encara-la-recta-final-de-la-seua-quarta-setmana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-festival-mesquemurs-encara-la-recta-final-de-la-seua-quarta-setmana/ "Linked In")
*   [](mailto:?body=https://aytosagunto.es/va/actualitat/el-festival-mesquemurs-encara-la-recta-final-de-la-seua-quarta-setmana/)